Pandemie kon nie wynbedryf se passie inperk | Landbou
Terwyl 'n aantal boere onder druk kan voel om hul wingerde uit te haal en ander gewasse aan te plant, sal nie almal daartoe in staat wees nie, aangesien die vestigingskoste net minder as drie keer meer is as om 'n nuwe wingerd te vestig. Dit sal volgens BFAP daartoe lei dat meer boere op mediumtermyn met wyndruiwe voortgaan as wat ekonomiese sinvol is.
Te midde van handelsbeperkings weens die regering se onvoorspelbare reaksie op die covid-19-pandemie, dit ná drie jaar se droogte in die Wes-Kaap, en 'n groot surplus voorraad, sou 'n mens verwag dat die wynbedryf nou al op moedverloor se vlakte sou wees.
Die buro vir voedsel- en landboubeleid (BFAP) bevind egter in sy jongste vooruitskouing vir wyndruiwe en wyn vir die tydperk 2021 tot 2030 dat die bedryf passievol en vasberade bly om hierdie probleme te oorkom.
Die bedryf het reeds begin om kop op te tel. Handelsbeperkings en die gevolge daarvan is 'n reuseprobleem vir die bedryf. Sedert die begin van die inperking in Suid-Afrika het 23 weke van handeldryf en vyf maande van uitvoer verlore gegaan.